દેવિંદર સિંહ : 'સર આ ખેલ છે, તમે ખેલ ખરાબ ન કરો'\nકાશ્મીરમાં ઉગ્રવાદીઓને આર્થિક મદદ કરવાના અનેક મામલાઓની તપાસ પણ એનઆઈએ કરી રહી છે. 

આ કેસમાં એનઆઈએ સામે સૌથી મોટો પડકાર એ શોધવાનો હશે કે ઉગ્રવાદીઓને ડીએસપી દેવિંદર સિંહ આખરે શા માટે મદદ કરતા હતા?

દેવિંદર સિંહના પાછલા રેકર્ડને ધ્યાનમાં લેતાં પોલીસ અધિકારીઓનું કહેવું છે કે તેઓ પૈસાના લાલચુ છે અને એ લાલચે તેમને માદક પદાર્થોની દાણચોરી, બળજબરીથી નાણાં પડાવવાં, કારચોરી અને ઉગ્રવાદીઓને મદદ જેવાં કૃત્યો કરવા મજબૂર કર્યા હતા. 

કેટલાક અધિકારીઓ તો ગત વર્ષે પુલવામામાં થયેલા ઉગ્રવાદી હુમલામાં પણ દેવિંદર સિંહ સામેલ હોવાનો આક્ષેપ કરી રહ્યા છે. 

તેમનું કહેવું છે કે હુમલો થયો એ વખતે દેવિંદર સિંહ પોલીસ હેડ ક્વાર્ટરમાં ફરજ પર હતા. 

પુલવામા હુમલામાં 40થી વધુ સલામતી રક્ષકો માર્યા ગયા હતા. 

જોકે, દેવિંદર સિંહની પુલવામા હુમલામાં સામેલગીરીના કોઈ નક્કર પુરાવા મળ્યા નથી. 

એક વરિષ્ઠ પોલીસ અધિકારીએ પોતાનું નામ ગુપ્ત રાખવાની શરતે બીબીસીને જણાવ્યું હતું કે દેવિંદર સિંહ પર પહેલેથી જ નજર રાખવામાં આવી રહી હતી. 

પોલીસ અધિકારીએ કહ્યું હતું, "દેવિંદર સિંહ ઉગ્રવાદીઓને કાશ્મીરમાં લાવવા-લઈ જવાનું કામ કરતા હોવાની પાક્કી માહિતી મળી હતી."

દેવિંદર સિંહની જે નાટકીય રીતે ધરપકડ કરવામાં આવી તેની કહાણી પોલીસ વિભાગના સૂત્રોએ બીબીસીને જણાવી હતી. 

કારમાંથી મળ્યાં હથિયાર 

દેવિંદર સિંહની શ્રીનગર-જમ્મુ હાઈવે પરના દક્ષિણ કાશ્મીરના શહેર કાઝીગુંડથી ધરપકડ કરવામાં આવી હતી. 

એ વખતે દેવિંદર સિંહ જમ્મુ જઈ રહ્યા હતા. 

તેમની કારમાં હિઝબુલ કમાન્ડર સૈયદ નવીદ, તેમના સાથી આસિફ રાથેર અને ઈમરાન પણ પ્રવાસ કરતા હતા. 

પોલીસ સૂત્રોના જણાવ્યા મુજબ, પોલીસ ચેકપૉઈન્ટ પર ડીઆઈજી અતુલ ગોયલ અને દેવિંદર સિંહ વચ્ચે ઉગ્ર દલીલબાજી થઈ હતી. એ ઘટનાની તપાસ પણ હવે થવાની છે. 

પોલીસના જણાવ્યા મુજબ, 'જે અધિકારીને દેવિંદર સિંહ પર ચાંપતી નજર રાખવાનો આદેશ આપવામાં આવ્યો હતો એ અધિકારીએ દક્ષિણ કાશ્મીરના ડીઆઈજી અતુલ ગોયલને ફોન કરીને જણાવ્યું હતું કે દેવિંદર સિંહ ઉગ્રવાદીઓ સાથે શ્રીનગર પહોંચી ગયા છે અને ત્યાંથી તેઓ કાઝીગુંડના રસ્તે જમ્મુ જવાના છે.' 

પોલીસનાં સૂત્રોએ કહ્યું હતું, "સમગ્ર કાર્યવાહીનું નેતૃત્વ ખુદ ડીઆઈજીએ કર્યું હતું અને તેઓ ચેકપૉઈન્ટ પર પહોંચી ગયા હતા." 

"દેવિંદર સિંહની કાર રોકવામાં આવી ત્યારે દેવિંદર સિંહે ગાડીમાં બેઠેલા ઉગ્રવાદીઓનો પરિચય તેમના બૉડીગાર્ડ તરીકે કરાવ્યો...\n\ntl;dr:
ઉગ્રવાદીઓને મદદ કરવાના આરોપસર ધરપકડ કરવામાં આવેલા જન્મુ-કાશ્મીરના પોલીસ અધિકારી દેવિંદર સિંહને હવે નેશનલ ઇન્વેસ્ટિગેટિવ એજન્સી(એનઆઈએ)ના અધિકારીઓ પૂછપરછ કરશે.